ddrg/super_eurlex huggingface dataset:
KIRJALLINEN KYSYMYS E-1933/00 esittäjä(t): Christopher Heaton-Harris (PPE-DE) komissiolle. Budjettikohta A-3036.



Virallinen lehti nro 081 E , 13/03/2001 s. 0112 - 0113



KIRJALLINEN KYSYMYS E-1933/00 esittäjä(t): Christopher Heaton-Harris (PPE-DE) komissiolle (16. kesäkuuta 2000) Aihe: Budjettikohta A-3036 Alamomentilla A-3036 on 250 000 euroa Jean Monnet -talolle. Voiko komissio ilmoittaa, mitä tehtäviä Jean Monnet -talossa hoidetaan ja miten rahat käytetään? Viviane Redingin komission puolesta antama vastaus (7. syyskuuta 2000) Parlamentti hankki ja kunnosti Jean Monnet -talon vuonna 1982, ja sen hallinto on annettu Jean Monnet -yhdistyksen tehtäväksi. Jean Monnet -yhdistys järjestää talossa lähinnä vierailuja (16 000 vierailijaa vuodessa) ja Eurooppaan ja Euroopan yhteisöjen historiaan liittyviä luentoja (20 kuukaudessa). Vierailijat ovat enimmäkseen kouluista ja yliopistoista, ja heitä on usein muualtakin kuin Euroopan unionin alueelta. Budjettivallan käyttäjä myöntää budjettikohdasta A-3036 määrärahoja Jean Monnet -talon toimintaan ja ohjelmiin. Vuonna 2000 Jean Monnet -yhdistys järjestää komissiolle toimitetun ohjelmasuunnitelman mukaan muun muassa 250350 konferenssia ja seminaaria opettajille, oppilaitosten johtajille, arkistonhoitajille, koululaisille ja harjoittelijoille. Lisäksi järjestetään lukuisia seminaareja ja konferensseja esimerkiksi yliopisto-opiskelijoille, kaupallisissa tai yhteiskuntatieteellisissä oppilaitoksissa opiskeleville, Yhdysvalloissa järjestettäville kesäkursseille osallistuville (vaihto Angersissa toimivan oppilaitoksen ESC:n kanssa 10. heinäkuuta ja Pariisissa toimivan oppilaitoksen HEC:n kanssa 20. heinäkuuta). Mukana on ranskalaisia, saksalaisia, ruotsalaisia, suomalaisia, espanjalaisia, puolalaisia, amerikkalaisia, kanadalaisia, australialaisia, eteläamerikkalaisia ja aasialaisia opiskelijoita. Uudessa luentosalissa järjestetään seminaareja aikuisryhmille (yrityksille, suurlähetystöille, virkamiehille ja järjestöille). Jean Monnet -yhdistykselle on perustettu oma Internet-sivu, ja Euroopan unionia käsittelevää opetuspakettia on päivitetty, kehitetty ja levitetty. Lisäksi tuotetaan opettajille suunnattua julkaisua Cahiers européens d'Houjarray ja Eurooppaa käsittelevä video L'Europe hier, l'Europe aujourd'hui, demain.
KIRJALLINEN KYSYMYS E-1161/00 esittäjä(t): Bart Staes (Verts/ALE) komissiolle. Valkoinen kirja elintarvikkeiden turvallisuudesta ja Euroopan elintarvikeviranomainen.



Virallinen lehti nro 053 E , 20/02/2001 s. 0088 - 0089



KIRJALLINEN KYSYMYS E-1161/00 esittäjä(t): Bart Staes (Verts/ALE) komissiolle (12. huhtikuuta 2000) Aihe: Valkoinen kirja elintarvikkeiden turvallisuudesta ja Euroopan elintarvikeviranomainen Tammikuussa 2000 julkaistiin valkoinen kirja elintarviketurvallisuudesta (KOM(1999) 719 lopull.). Sen neljännessä luvussa käsitellään Euroopan elintarvikeviranomaisen perustamista. Luvussa viisi käsitellään elintarviketurvallisuuteen liittyviä lainsäädäntönäkökohtia. Terveysväitteiden esittäminen on edelleen kielletty (101 kohta). Ehdotetaan kuitenkin harkittavaksi, voitaisiinko ottaa käyttöön elintoimintoihin liittyvät väitteet tai ravitsemukselliset väitteet. Lisäksi komissio aikoo tutkia, onko välttämätöntä mukauttaa elintarvikkeiden merkintää koskevan direktiivin määräyksiä. Elintoimintoihin liittyvät väitteet viittaavat elintoimintojen parantumiseen. 1. Aikooko komissio laatia elintoimintoihin liittyviä väitteitä koskevia sääntöjä? Mikäli aikoo, mikä tulee olemaan näiden toimien perusta. Mikäli ei aio, eikö silloin synny eri väitteiden esittämistä koskeva tyhjiö. 2. Aikooko komissio esittää uudelleen vuodelta 1993 peräisin olevan ravitsemuksellisia väitteitä koskevan ehdotuksensa? Mikäli aikoo, milloin. Mikäli ei, aikooko komissio ensisijaisesti laatia eri väitteitä koskevat kattavat säännöt. 3. Aikooko komissio laajentaa elintarvikkeiden pakollisen merkinnän koskemaan kaikkia elintarvikkeita ja/tai lisätä kohtia neljästä kahdeksaan? Mikäli ei aio, mitä muutoksia näihin merkintöihin tehdään. David Byrnen komission puolesta antama yhteinen vastaus kirjallisiin kysymyksiin E-1122/00, E-1127/00, E-1128/00, E-1140/00, E-1141/00, E-1142/00, E-1143/00, E-1144/00, E-1145/00, E-1146/00, E-1147/00, E-1148/00, E-1150/00, E-1151/00, E-1152/00, E-1153/00, E-1155/00, E-1156/00, E-1157/00, E-1158/00, E-1160/00, E-1161/00 ja E-1162/00 (9. kesäkuuta 2000) Arvoisan parlamentin jäsenen esiinnostamia kysymyksiä tutkitaan siten, että niiden pohjalta voitaisiin esittää lainsäädäntöehdotuksia noudattaen elintarviketurvallisuudesta annetussa valkoisessa kirjassa asetettua aikataulua. Tässä vaiheessa olisi sopimatonta ennakoida jokaisen ehdotuksen yksityiskohtia.
KIRJALLINEN KYSYMYS E-3062/00 esittäjä(t): Laura González Álvarez (GUE/NGL) komissiolle. Garrafin kaatopaikka (Barcelona).



Virallinen lehti nro 089 E , 20/03/2001 s. 0227 - 0228



KIRJALLINEN KYSYMYS E-3062/00 esittäjä(t): Laura González Álvarez (GUE/NGL) komissiolle (2. lokakuuta 2000) Aihe: Garrafin kaatopaikka (Barcelona) Gavà i Beguesin kylässä Barcelonassa sijaitseva Garrafin kaatopaikka avattiin vuonna 1972. Kaatopaikalle kuljetetaan kiinteät yhdyskuntajätteet, joita siellä on tällä hetkellä noin 20 miljoonaa tonnia. Kaatopaikka sijaitsee kalkkipitoisella ja huokoisella maaperällä, eikä sitä perustettaessa tehty mitään, jotta maaperästä olisi tullut läpäisemätön. Tämän tuloksena jätteistä liuenneet nesteet ovat saastuttaneet 28 vuoden ajan pohjavesiä aina merelle ja erityisen suojelun kohteeksi julistettuihin Delta del Llobregatin pohjavesiin saakka. Kaatopaikka sijaitsee luonnonpuistossa, jonka Katalonian hallitus on julistanut 18. helmikuuta 1987 antamallaan säädöksellä erityisen suojeluohjelman kohteeksi. Viime vuoteen saakka voimassa olleen säännöksen 28 artiklassa vahvistettiin, että orgaanisten aineiden kuljettaminen kaatopaikalle päättyy 31. joulukuuta 1999. Yhdyskuntajätteiden hallinnointia koskevan kaupunkiyleissuunnitelman kaksivuotistarkistus hyväksyttiin 6. huhtikuuta 2000, ja tarkoituksena on käyttää Garrafin kaatopaikkaa 31. joulukuuta 2006 saakka. Sekä tässä kaksivuotistarkistuksessa että erityisen suojeluohjelman muutoksessa ei ole kiinnitetty huomiota kaatopaikkoja koskevaan neuvoston direktiiviin 1999/31/EY(1), joka jäsenvaltioiden on saatettava osaksi kansallista lainsäädäntöä ennen 31. heinäkuuta 2001 (18 artikla). Näin ollen Garrafin kaatopaikka ei täyttäisi aukiolon edellytyksiä ja se olisi suljettava (kohdat 1, 2 ja 3 liitteessä I). Garrafin kaatopaikka on toisaalta myös laiton, koska se on teollisuuslaitos, joka sijaitsee voimassaolevassa kaupunkiyleissuunnitelmassa metsäalueeksi luokitellussa paikassa. Sillä ei myöskään ole Gavàn kunnanhallituksen myöntämää kunnallista toimilupaa. Garrafin kaatopaikka rikkoo neuvoston 18. maaliskuuta 1991 antaman jätteitä koskevan direktiivin 91/156/ETY(2) 1 artiklan 3 ja 4 kohtaa ja direktiiviä 97/11/EY(3). Mihin toimiin komissio aikoo ryhtyä, jotta näitä yhteisön direktiivejä noudatettaisiin? (1) EYVL L 182, 16.7.1999, s. 1. (2) EYVL L 78, 26.3.1991, s. 32. (3) EYVL L 73, 14.3.1997, s. 5. Margot Wallströmin komission puolesta antama vastaus (12. lokakuuta 2000) Komissio pyytää kunnianarvoisaa jäsentä tutustumaan vastaukseen, jonka komissio antoi hänen esittämäänsä kirjalliseen kysymykseen E-1866/00(1). (1) Katso sivu 101.
KIRJALLINEN KYSYMYS E-1321/00 esittäjä(t): Camilo Nogueira Román (Verts/ALE) neuvostolle. Toimet Etiopian ja muiden Afrikan maiden nälänhädän lievittämiseksi.



Virallinen lehti nro 072 E , 06/03/2001 s. 0044 - 0044



KIRJALLINEN KYSYMYS E-1321/00 esittäjä(t): Camilo Nogueira Román (Verts/ALE) neuvostolle (3. toukokuuta 2000) Aihe: Toimet Etiopian ja muiden Afrikan maiden nälänhädän lievittämiseksi Euroopan unionin ja Afrikan valtioiden välinen kokous Kairossa pidettiin samaan aikaan kun nälänhätä naapurimaissa paheni. Nälänhätä koettelee miljoonia ihmisiä naapurimantereellamme, etenkin Etiopiassa, jonka dramaattisesta tilanteesta YK, kansalaisjärjestöt ja joukkotiedotusvälineet ovat jo tiedottaneet. Etiopiassa kahden miljoonan ihmisen henki on vaarassa kuivuuden ja Eritreaa vastaan käynnissä olevan sodan vuoksi. Mitä välittömiä toimia Euroopan unioni aikoo toteuttaa tämän traagisen tilanteen korjaamiseksi? Onko se todella valmis päättämään humanitaarisen avun lähettämisestä pelkäämättä, että sen on puututtava asiaan ja vaadittava Etiopialta ja Eritrealta, että ruoka-avun toimittamiseen on käytettävä tehokkaimpia olemassa olevia kanavia? Vastaus (26. syyskuuta 2000) Neuvosto on useaan otteeseen tuominnut Etiopian ja Eritrean välisten taisteluiden järjettömän uudelleen aloittamisen. Neuvosto, joka muistuttaa jokaisen hallituksen olevan vastuussa kansansa hyvinvoinnista, on pahoillaan siitä, että kallisarvoisia voimavaroja käytetään konfliktiin, vaikka alueella vallitsee vakava elintarvikekriisi. Neuvosto on näin ollen tyytyväinen näitä kahta maata koskevaan aseidenvientikieltoon, joka hyväksyttiin yksimielisesti Yhdistyneiden Kansakuntien turvallisuusneuvoston antamassa päätöslauselmassa 1298, ja muistuttaa omasta aseidenvientikiellostaan, joka on ollut voimassa 15. maaliskuuta 1999 alkaen. Neuvosto toivoo, että Afrikan yhtenäisyysjärjestön (OAU) puitteissa tällä hetkellä käytävät keskustelut Etiopian ja Eritrean kanssa johtavat todellisiin tuloksiin, ja ilmoittaa EU:n olevan valmis tukemaan OAU:n johdolla toteutettavia rauhanponnisteluja myös EU:n erikoisedustajan senaattori Serrin valtuuskunnan toiminnan välityksellä. Neuvosto vahvistaa EU:n haluavan jatkaa humanitaarisen hätäavun toimittamista siten, että se kohdennetaan tarkoin eniten avun tarpeessa oleville, jotta vältetään kyseisen avun kaikenlainen käyttö muihin tarkoituksiin. Komissio, joka päättää tästä avusta voimassa olevia sääntelymenettelyjä noudattaen, voi antaa yksityiskohtaisempaa tietoa toteutetuista erityistoimista.
KIRJALLINEN KYSYMYS E-1383/00 esittäjä(t): Michl Ebner (PPE-DE) komissiolle. Tilastojen laatiminen naisten tilanteen ja naisia koskevan politiikan paremmin ymmärtämiseksi.



Virallinen lehti nro 053 E , 20/02/2001 s. 0134 - 0135



KIRJALLINEN KYSYMYS E-1383/00 esittäjä(t): Michl Ebner (PPE-DE) komissiolle (4. toukokuuta 2000) Aihe: Tilastojen laatiminen naisten tilanteen ja naisia koskevan politiikan paremmin ymmärtämiseksi Tilastojen avulla naisten asemaa miehiin verrattuna voidaan ymmärtää paremmin. Lisäksi niistä ilmenee selkeästi sekä myönteinen että kielteinen kehitys naisia koskevassa politiikassa, minkä ansiosta voidaan suunnitella asianmukaisia toimia. Tähän mennessä ei kuitenkaan ole ollut riittävästi tilastoja, joissa kriteerinä on käytetty sukupuolta. Aikooko komissio ryhtyä toimiin tällaisten sukupuoliperusteisten tietojen antamiseksi tulevaisuudessa, jotta naisia koskevan politiikan tilanne ja kehitys on selvästi nähtävissä kaikilla aloilla? Pedro Solbes Miran komission puolesta antama vastaus (26. kesäkuuta 2000) Komissio on useiden vuoden ajan levittänyt sukupuolen mukaan jaoteltua tietoa. Käytännöllisesti katsoen kaikissa sen sosiaalialan julkaisuissa on sekä naisia että miehiä koskevia tilastoja ja indikaattoreita. Lisäksi Eurostatin viitetietokannassa (NewCronos) on laaja valikoima sukupuolen mukaan jaoteltuja sosiaalialan tilastoja ja indikaattoreita. Viime vuosikymmenen aikana naisten ja miesten sosiaalista asemaa koskevan vertailevan tiedon kysyntä on kuitenkin merkittävästi kasvanut. Siksi Eurostat on tuottanut kaksi raporttia: vuonna 1992 ensimmäisen, erityisesti naisia koskevan Women in the European Community(1) ja vuonna 1995 toisen Women and men in the European Union(2). Jälkimmäinen julkaisu esiteltiin Yhdistyneiden kansakuntien neljännessä naisten maailmankonferenssissa Pekingissä. Lisäksi komission tuleva raportti sosiaalisesta tilanteesta Euroopan unionissa vuonna 2000 sisältää huomattavan määrän naisia ja miehiä koskevaa vertailevaa tietoa. Kuten edellä todettiin, miltei kaikki komission julkaisemat sosiaaliset tilastot ovat saatavissa sekä naisten että miesten osalta joko painettuna laitoksena tai viitetietokannassa. Eurostat ottaa mielellään vastaan ehdotuksia erityisaloista tai -indikaattoreista, joista ei ole saatavissa sukupuolikohtaista tietoa, vaikka tarvetta olisi. Lisäksi komissio tunnistaa sukupuolen mukaan jaoteltujen tilastojen merkityksen välttämättömänä työkaluna sukupuolten välisen tasa-arvon valtavirtaistamisessa kaikissa yhteisön politiikoissa. Politiikan laadintaa, toteuttamista ja seurantaa voidaan parantaa käyttämällä yhdenmukaistettua, vertailukelpoista ja paremmin kohdistettua sukupuolen mukaan jaoteltua tilastotietoa. (1) ISBN 92-826-3137-0. (2) ISBN 95-826-9619-7.
KIRJALLINEN KYSYMYS E-1848/00 esittäjä(t): Linda McAvan (PSE) komissiolle. Lihantuotantoa varten kasvatettavien kanojen hyvinvointi.



Virallinen lehti nro 089 E , 20/03/2001 s. 0089 - 0090



KIRJALLINEN KYSYMYS E-1848/00 esittäjä(t): Linda McAvan (PSE) komissiolle (9. kesäkuuta 2000) Aihe: Lihantuotantoa varten kasvatettavien kanojen hyvinvointi EU:n eläinten terveyttä ja eläinten hyvinvointia käsittelevä tiedekomitea (SCAHAW) julkaisi hiljattain kertomuksen, jossa oltiin huolestuneita lihantuotantoa varten kasvatettavien broilerien terveydestä ja hyvinvoinnista. Kertomuksessa korostettiin, että broileriteollisuuden pyrkimys maksimoida kasvunopeus on johtanut lihantuotantoa varten kasvatettavan siipikarjan kivuliaisiin jalkavaivoihin ja äkkikuolemasyndroomaan. Aikooko komissio harkita sellaisen direktiivin ehdottamista, jossa käsiteltäisiin SCAHAW:n kertomuksessa korostettuja vakavia terveys- ja hyvinvointiongelmia? David Byrnen komission puolesta antama yhteinen vastaus kirjallisiin kysymyksiin E-1809/00 ja E-1848/00 (26. heinäkuuta 2000) Komissio pyysi eläinten terveyttä ja hyvinvointia käsittelevää tiedekomiteaa (SCAHAWia) laatimaan raportin lihan tuottamiseksi kasvatettavien kananpoikien (broilereiden) hyvinvoinnista. Komitea antoi raporttinsa 21. maaliskuuta 2000. Broilereiden hyvinvoinnista voidaan sanoa, että tuotantoeläinten suojelua koskevan eurooppalaisen yleissopimuksen pysyvän komitean 28. marraskuuta 1995 antama kotieläiminä pidettäviä kanalintuja koskeva suositus on voimassa. Jäsenvaltiot ja Euroopan yhteisö ovat sopimuspuolina kyseisessä sopimuksessa ja osallistuvat komitean työhön. Neuvoston direktiivissä 98/58/EY(1) annetaan kaikkien tuotantoeläinten suojelua koskevat yhteisön keskeiset periaatteet. Direktiivissä annetaan hyvinvointivaatimukset, joita on sovellettava kaikenlaista tuotantoa varten pidettäviin eläimiin, myös lihan tuottamiseksi kasvatettaviin kananpoikiin. Lisäksi direktiivin mukaan on eläinten omistajan tai kasvattajan vastuulla taata, että niiden hyvinvointi vastaa annettuja vähimmäisvaatimuksia. Direktiivi on oikeudellinen perusta, jonka pohjalta valmistellaan ehdotuksia edellä mainittuun yleissopimukseen tai sen mukaisiin suosituksiin liittyviksi yhteisön toimenpiteiksi, jos se on tarpeen direktiivin yhdenmukaisen soveltamisen varmistamiseksi yhteisössä. Komissio laatii parhaillaan ehdotusta yhteisössä tapahtuvaan broilerinkasvatukseen liittyvistä hyvinvointivaatimuksista tiedekomitean raportin ja kyseisen direktiivin perusteella. (1) EYVL L 221, 8.8.1998.
KIRJALLINEN KYSYMYS E-1815/00 esittäjä(t): Luis Berenguer Fuster (PSE) komissiolle. Nougatin (turrón) tuoteselosteet.



Virallinen lehti nro 072 E , 06/03/2001 s. 0123 - 0124



KIRJALLINEN KYSYMYS E-1815/00 esittäjä(t): Luis Berenguer Fuster (PSE) komissiolle (8. kesäkuuta 2000) Aihe: Nougatin (turrón) tuoteselosteet Espanjassa on ollut epäselvyyttä elintarvikkeiden merkinnöistä annettujen direktiivien 97/4(1) ja 1999/10(2) tulkinnasta ja niiden saattamisesta osaksi Espanjan lainsäädäntöä. Nougatin valmistajat eivät tiedä, täytyykö valmistusaineiden määrät (manteli, hunaja, munanvalkuainen) ilmoittaa tuoteselosteessa aineiden sekoitusvaiheen vai valmiin tuotteen koostumuksen mukaan, koska itse valmistuksen yhteydessä tiettyjen aineiden, erityisesti mantelin, määrä vähenee. Täytyykö tuoteselosteessa ilmoitettujen nougatin valmistusaineiden määrien viitata edellä mainittujen direktiivien mukaan ainesosien sekoitusvaiheeseen vai valmiiseen tuotteeseen? (1) EYVL L 43, 14.2.1997, s. 21. (2) EYVL L 69, 16.3.1999, s. 22. David Byrnen komission puolesta antama vastaus (24. heinäkuuta 2000) Myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 20. maaliskuuta 2000 annetun Euroopan parlamentin ja neuvoston direktiivin 2000/13/EY(1) (johon sisältyvät direktiivin 97/4/EY säännökset) 7 artiklan 4 kohdassa todetaan, että elintarvikkeiden tuotannossa tai valmistuksessa käytettävän ainesosan tai ainesosien ryhmän määrän on vastattava ainesosan tai ainesosien määrää sen/niiden käytön hetkellä. Komission 8. maaliskuuta 1999 antamaan direktiiviin 1999/10/EY sisältyvät poikkeukset kattavat erityistapaukset, kuten haihtuvat ainesosat, tiivisteinä tai kuivattuina lisätyt ainesosat, jotka entistetään valmistuksen yhteydessä, tai elintarvikkeet, joista on poistettu huomattava määrä vettä. Kaikkien muiden ainesosien osalta valmistuksen aikaisen määrän on periaatteessa vastattava tai oltava hyvin lähellä määrää valmiissa tuotteessa, ja se ilmoitetaan prosentteina tämän tuotteen kokonaispainosta. Komissiolla ei ole tietoa niistä teknisistä syistä, joiden vuoksi mantelien määrä vähenee nougat'n (turron) valmistuksessa, eikä tämän hävikin suuruudesta. Komissio katsoo näin ollen, että nougat'n tuoteselosteessa ilmoitettavan mantelien määrän olisi oltava jokseenkin yhtä suuri kuin tuotteeseen tosiasiallisesti sisältyvän määrän paitsi, jos erityiset tekniset näkökohdat oikeuttavat direktiivissä 1999/10/EY säädettyjen poikkeusten soveltamisen. (1) EYVL L 109, 6.5.2000.
KIRJALLINEN KYSYMYS P-1430/00 esittäjä(t): Charles Tannock (PPE-DE) komissiolle. Valtuus tarkastaa Euroopan investointipankin tilinpitoa.



Virallinen lehti nro 053 E , 20/02/2001 s. 0141 - 0142



KIRJALLINEN KYSYMYS P-1430/00 esittäjä(t): Charles Tannock (PPE-DE) komissiolle (3. toukokuuta 2000) Aihe: Valtuus tarkastaa Euroopan investointipankin tilinpitoa Voiko komissio ilmoittaa, miksi se päätti viedä Euroopan investointipankin tämän vuoden alussa Euroopan yhteisöjen tuomioistuimeen? Onko komissio sitä mieltä, että tulevassa hallitustenvälisessä konferenssissa olisi neuvoteltava sopimusmuutoksista, jotta tilintarkastustuomioistuin saisi valtuuden valvoa Euroopan investointipankin koko toimintaa? Pedro Solbes Miran komission puolesta antama vastaus (8. kesäkuuta 2000) Arvoisaa parlamentin jäsentä kehotetaan tarkastamaan komission Euroopan investointipankkia (EIP) vastaan nostaman kanteen taustatiedot julkaistusta(1), yksityiskohtaisesta tiivistelmästä. EIP:n omista varoista rahoitettujen toimien tilintarkastustoimet määritellään EIP:n perussäännössä ja erityisesti sen 14 ja 9 artiklassa. Perussäännön 14 artiklassa kuvataan EIP:n tilintarkastuskomitean tehtävät ja 9 artiklassa säädetään, että valtuuston on hyväksyttävä vuosikertomus, tase ja tuloslaskelma. EY:n perustamissopimusta (perussääntö on EY:n perustamissopimukseen liitetty pöytäkirja) olisi muutettava, jos lakisääteisiä säännöksiä haluttaisiin mukauttaa niin, että tilintarkastustuomioistuin voisi tarkastaa EIP:n tilit. Jäsenvaltiot tekevät viime kädessä päätöksen siitä, tulisiko tilitarkastustuomioistuimen tehdä täydellinen tilintarkastus EIP:ssä vai ei ja tulisiko EY:n perustamissopimusta muuttaa. Tilintarkastustuomioistuin tarkastaa EIP:n valtuutuksen perusteella tehdyt toimet viime vuonna uusitun kolmikantasopimuksen perusteella. (1) EYVL C 122, 29.4.2000.
KIRJALLINEN KYSYMYS E-2014/00 esittäjä(t): Rodi Kratsa-Tsagaropoulou (PPE-DE) komissiolle. Matkailu ja pienyrityksiä koskeva eurooppalainen peruskirja.



Virallinen lehti nro 053 E , 20/02/2001 s. 0199 - 0199



KIRJALLINEN KYSYMYS E-2014/00 esittäjä(t): Rodi Kratsa-Tsagaropoulou (PPE-DE) komissiolle (21. kesäkuuta 2000) Aihe: Matkailu ja pienyrityksiä koskeva eurooppalainen peruskirja Lissabonin Eurooppa-neuvosto kehotti neuvostoa ja komissiota laatimaan pieniä yrityksiä koskevan eurooppalaisen peruskirjan ja vastaamaan niiden tarpeisiin, koska ne ovat merkittävin tekijä työpaikkojen luomisessa. Aikooko komissio tunnustaa matkailuyritysten poikkeuksellisuuden, joka johtuu niiden toiminnan kausiluonteisuudesta ja niiden erityisestä merkityksestä työllisyyden vahvistamisessa sekä Euroopan heikommassa asemassa olevien alueiden kehittämisessä? Erkki Liikasen komission puolesta antama vastaus (20. heinäkuuta 2000) Feirassa 19. ja 20. kesäkuuta 2000 pidetyssä Eurooppa-neuvoston kokouksessa valtioiden ja hallitusten päämiehet ottivat pieniä yrityksiä koskevan eurooppalaisen peruskirjan myönteisesti vastaan. Tämä osoittaa korkean tason sitoutumista Euroopan talouden selkärankana olevien pienten yritysten erityistarpeisiin. Euroopan tasolla katsotaan, että pienet yritykset, matkailuyritykset mukaan lukien, ylläpitävät kasvua ja luovat työpaikkoja kaikilla talouden aloilla. Peruskirjassa näytetään tietä niiden kehityksen ja kasvun kannalta suotuisiin olosuhteisiin myös Euroopan epäsuotuisilla alueilla. Peruskirja kattaa siten kaikki pk-yritykset kaikilla aloilla ja alueilla, ja koko matkailusektori sisältyy luonnollisesti tähän.
KIRJALLINEN KYSYMYS E-2181/00

esittäjä(t): Bertel Haarder (ELDR) komissiolle

(3. heinäkuuta 2000)

Aihe: Mikä viranomainen vastaa CE-merkittyjen huviveneiden valvonnasta

1. Jos huvivene on valmistettu yhdessä jäsenvaltiossa ja jos sen CE-merkinnän on myöntänyt toisen jäsenvaltion valtuutettu elin ja jos kolmannen jäsenvaltion kansalainen esittää omassa jäsenvaltiossaan valituksen kyseisen aluksen vakavista rakenteellisista puutteista, voiko komissio selvittää, mikä viranomainen on vastuussa asiasta? Voiko se tehdä selkoa tätä koskevista periaatteista?

2. Ruotsin merenkulkuviranomaiset tulkitsevat direktiivin 94/25/EY(1) 7 artiklan 1 kohtaa siten, että viranomaisilla on tuotteita koskeva valvontavelvollisuus yksinomaan ennen niiden markkinoille saattamista tai markkinoille saattamisen yhteydessä. Voiko komissio vahvistaa, että tämä direktiivin tulkinta on oikea? Jos näin on, antaako CE-merkintä kuluttajille direktiivissä 94/25/EY tavoitellun suojan?

(1) EYVL L 164, 30.6.1994, s. 15.

Erkki Liikasen komission puolesta antama vastaus

(7. syyskuuta 2000)

1. Arvoisan parlamentin jäsenen mainitsemassa tapauksessa taho, joka vastaa tuotteen yhdenmukaisuudesta voimassa olevan lainsäädännön kanssa, on valmistaja tai valmistajan valtuutettu edustaja siinä jäsenvaltiossa, jossa huvivene on saatettu ensimmäistä kertaa markkinoille.

Väitetysti viallista tuotetta koskeviin ostajan ja myyjän välisiin riita-asioihin sovelletaan yleistä tuotevastuuta koskevia periaatteita sopimuksessa määrättyjen tavanomaisten siviilioikeusmenettelyjen mukaisesti.

Lisäksi jos arvoisan parlamentin jäsenen mainitsemat vakavat rakenteelliset puutteet ovat sellaisia, ettei huvialus täytä huviveneitä koskevien jäsenvaltioiden lakien, asetusten ja hallinnollisten määräysten lähentämisestä 16 päivänä kesäkuuta 1994 annetussa parlamentin ja neuvoston direktiivissä 94/25/EC(1) säädettyjä turvallisuusvaatimuksia, sen jäsenvaltion lainsäädännössä määrätty kansallinen viranomainen, jossa tuote on saatettu ensimmäistä kertaa markkinoille, voi vedota suojalausekkeeseen huvivenedirektiivin 7 artiklan mukaisesti.

2. Arvoisan parlamentin jäsenen toisen, huvivenedirektiivin 7 artiklan 1 kohdan tulkintaa koskevan kysymyksen osalta komissio vahvistaa, että kansallisten valvontaviranomaisten tehtävänä on, kuten uuden lähestymistavan direktiiveissä (joihin direktiivi 94/25/EY kuuluu) on määritelty, tehdä tarkastuksia sen jälkeen, kun tuote on saatettu markkinoille, mutta ennen kuin se otetaan käyttöön, eli ainoastaan jakeluketjussa. Valitettavasti arvoisan parlamentin käyttämä ilmaus markkinoille saattamisen yhteydessä ei ole tarpeeksi tarkka, jotta komissio voisi määrittää, onko esitetty tulkinta oikea.

Joka tapauksessa mitä CE-merkintään tulee, sen kiinnittää valmistaja ja se ilmaisee, että tuote on korkean kuluttajansuojan tason takaavaan EY:n perustamissopimuksen 95 artiklaan (entiseen 100a artiklaan) perustuvalla huvivenedirektiivillä valmistajalle asetettujen vaatimusten mukainen.

(1) EYVL L 164, 30.6.1994, s. 15.